**คำชี้แจงในการจัดสอบ Pre-O-NET ปีการศึกษา 2557**

**วัตถุประสงค์ของการสอบ Pre-O-NET ปีการศึกษา 2557**

1. เพื่อเตรียมความพร้อมของนักเรียนชั้นประถมศึกษาปีที่ 6 และมัธยมศึกษาปีที่ 3 สังกัด สพป.นภ.1 ในการสอบ O-NET ปีการศึกษา 2557
2. เพื่อให้ นักเรียนชั้นประถมศึกษาปีที่ 6 และมัธยมศึกษาปีที่ 3 สังกัด สพป.นภ.1 เกิดความตระหนักและเห็นความสำคัญของการสอบมากขึ้นและให้คุ้นเคยกับรูปแบบข้อสอบที่หลากหลายของการสอบ

O-NET ปีการศึกษา 2557

1. เพื่อวิเคราะห์ผลการสอบของนักเรียนชั้นประถมศึกษาปีที่ 6 และมัธยมศึกษาปีที่ 3 สังกัด สพป.นภ.1 สำหรับนำไปปรับปรุงพัฒนาและแก้ไขจุดอ่อนด้อยที่พบ ทั้งรายบุคคล และการจัดการเรียนการสอน ก่อนการสอบ O-NET ปีการศึกษา 2557

**การดำเนินการใช้ข้อสอบ Pre-O-NET**

ในการสอบ Pre-O-NET เพื่อเตรียมความพร้อมนักเรียนให้คุ้นเคยกับรูปแบบข้อสอบที่หลากหลาย ซึ่งเน้นการคิดวิเคราะห์และคิดขั้นสูง และใช้ผลการสอบเพื่อปรับปรุงแก้ไขข้อบกพร่อง ข้ออ่อนด้อยของนักเรียนและปรับการจัดกิจกรรมการเรียนการสอนหรือสอนซ่อมเสริมตามข้อวิเคราะห์ที่ได้จากผลการสอบ ได้ทันการ ก่อนสอบ O-NET ปีการศึกษา 2557 โดยให้โรงเรียนในสังกัด สพป.นภ.1 ดำเนินการดังนี้

 **โรงเรียน**

1. กำหนดปฏิทินการสอบให้สอดคล้องกับ สพป.นภ.1
2. แจ้งวัตถุประสงค์การสอบให้นักเรียนทราบ เพื่อสร้างความตระหนักและประโยชน์ที่ได้รับ รวมทั้งประชาสัมพันธ์ให้ผู้เกี่ยวข้องทราบ
3. จัดทำสำเนาข้อสอบ และกระดาษคำตอบตามแบบที่จัดให้ (เพื่อให้นักเรียนได้ฝึกการฝนรหัส ในกระดาษคำตอบ)
4. ดำเนินการสอบตามตารางสอบที่ สพป.นภ.1 กำหนด
5. ตรวจให้คะแนน และแจ้งผลการสอบรายบุคคลให้นักเรียนทราบ
6. สำรวจจุดเด่นจุดด้อยจากผลคะแนนจากการสอบ
7. จัดกิจกรรมการเรียนการสอน และสอนซ่อมเสริม ปรับปรุงการเรียนการสอนในชั้นเรียนและ รายบุคคล ในรายมาตรฐานและตัวชี้วัดที่อ่อน
8. รายงานผลการสอบของนักเรียนรายบุคคล ให้ สพป.นภ.1 ทราบ ตามแบบรายงาน และวันเวลา ที่กำหนด โดยรายงานเฉพาะการสอบ Pre-O-NET ครั้งที่ 3 ปีการศึกษา 2557

**นักเรียน**

1. ตระหนักในความสำคัญ และประโยชน์ที่จะได้รับจากการสอบเพื่อเตรียมความพร้อมก่อนสอบ O-NET
2. สร้างความคุ้นเคยกับรูปแบบข้อสอบที่หลากหลาย เน้นการคิดวิเคราะห์และการคิดขั้นสูง และตั้งใจทำข้อสอบอย่างเต็มความสามารถ
3. รับผลการสอบ วิเคราะห์จุดเด่นจุดด้อย ข้อบกพร่อง หาสาเหตุของจุดด้อย/ข้อบกพร่องของตนเอง
4. ปรึกษาคุณครูผู้สอน สำหรับแนวทางในการแก้ไขปรับปรุงพัฒนา
5. ปรับปรุงพัฒนาและแก้ไขส่วนที่ด้อยและบกพร่องอย่างเร่งด่วน

**การใช้ผลการสอบ Pre-O-NET**

หลังจากการดำเนินการจัดสอบ ตรวจ วิเคราะห์ผลการสอบ และประเมินผลเสร็จเรียบร้อยแล้ว ในการยกระดับคุณภาพผู้เรียนเพื่อเตรียมความพร้อมในการสอบ O-NET ต่อไปซึ่งผู้เกี่ยวข้องในแต่ระดับควรดำเนินการ ดังนี้

 ระดับผู้เรียนรายบุคคล

 ให้โรงเรียนวิเคราะห์ผลสอบนักเรียนรายบุคคล ที่สะท้อนถึงความสามารถของผู้เรียนในแต่ละกลุ่มสาระการเรียนรู้ มาตรฐาน ตัวชี้วัด ที่ได้ประเมินและแจ้งให้นักเรียนทราบถึงจุดเด่นจุดด้อย ที่ต้องเร่งพัฒนาและปรับปรุงเป็นรายบุคคล เพื่อให้ผู้เรียนได้ใช้ปรับปรุงและพัฒนาตนเองได้อย่างถูกทิศทาง

 ระดับการเรียนการสอนของครู

 ครูผู้สอนนำผลวิเคราะห์นักเรียนรายบุคคลและภาพรวมของโรงเรียน เปรียบเทียบการสอบ O-NET ของตนเองในปีการศึกษาที่ผ่านมา แต่ละมาตรฐานและตัวชี้วัดในทุกกลุ่มสาระการเรียนรู้ เพื่อทราบถึงจุดที่ ต้องพัฒนา ปรับปรุง การจัดการเรียนการสอนของตน จัดทำเป็นแผนยกระดับผลสัมฤทธิ์ทางการเรียน และกำหนดเป้าหมายในการพัฒนา

 **ระดับโรงเรียน**

โรงเรียนวิเคราะห์ผลภาพรวมของตนเอง ใช้เป็นข้อมูลในการพัฒนา นิเทศ ติดตาม เพื่อส่งเสริม

ปรับปรุงการจัดการเรียนการสอนในการยกระดับผลสัมฤทธิ์ทางการเรียน

 **ระดับเขตพื้นที่การศึกษา**

 สำนักงานเขตพื้นที่การศึกษาประถมศึกษาหนองบัวลำภู เขต 1 ศึกษาภาพรวมของแต่ละโรงเรียน และภาพรวมของเขตพื้นที่การศึกษา โดยใช้เป็นสารสนเทศในการกำกับ นิเทศ ติดตาม ส่งเสริม สนับสนุน ปรับปรุง การจัดการเรียนการสอน เพื่อยกระดับคุณภาพการศึกษา

**ปฏิทินการจัดสอบ Pre-O-NET ปีการศึกษา 2557 สพป.หนองบัวลำภู เขต 1**

**ให้โรงเรียนดำเนินการสอบ Pre-O-NET จำนวน 3 ครั้ง ดังนี้**

|  |  |  |  |  |
| --- | --- | --- | --- | --- |
| **ครั้งที่** | **รายการสอบ Pre-O-NET** | **ข้อสอบที่ใช้** | **วันที่สอบ/วันรับข้อสอบ** | **กำหนดการรายงาน ผลสอบ** |
| 1 | สอบ Pre-O-NET จาก สพฐ. | ปีการศึกษา 2554 | 1 ธันวาคม 2557ดาวน์โหลดข้อสอบ ได้ที่ เวปไซต์เขตพื้นที่การศึกษาประถมศึกษาหนองบัวลำภู เขต 1 | ให้ใช้ผลสอบปรับปรุงนักเรียนโดยให้โรงเรียนจัดทำข้อมูลผลการสอบรายบุคคล และระดับโรงเรียน เก็บไว้ที่โรงเรียน |
| 2 | สอบ Pre-O-NET จาก สพฐ. | ปีการศึกษา 2555 | 25 ธันวาคม 2557ดาวน์โหลดข้อสอบ ได้ที่ เวปไซต์เขตพื้นที่การศึกษาประถมศึกษาหนองบัวลำภู เขต 1 | ให้ใช้ผลสอบปรับปรุงนักเรียนโดยให้โรงเรียนจัดทำข้อมูลผลการสอบรายบุคคล และระดับโรงเรียน เก็บไว้ที่โรงเรียน |
| 3 | สอบ Pre-O-NET จาก สพฐ. | ปีการศึกษา 2557 | 13 มกราคม 2557รับได้ที่กลุ่มงานวัดและประเมินผลการจัดการศึกษา กลุ่มนิเทศฯ สพป.นภ.1 วันที่ 12 มกราคม 2557  | ส่งเขตพื้นที่ฯโดยให้รายงานตามแบบฟอร์ม ที่จัดส่งให้โรงเรียน ในวันที่ 15 มกราคม 2558 |

**\*\*\*\*\*หมายเหตุ**  โรงเรียนสามารถสอบ Pre-O-NET ได้มากกว่า 3 ครั้ง ตามความเหมาะสม